SIRI INI DIILHAMKAN DARIPADA KISAH BENAR.
NAMUN, SESETENGAH WATAK, NAMA, KEJADIAN, LOKASI DAN DIALOG
TELAH DIREKA UNTUK TUJUAN DRAMATIK.
SEBUAH SIRI NETFLIX
BAHAGIAN PALING UTARA THAILAND
DI KAKI PERGUNUNGAN NANG NON
ADA SEBUAH GUA YANG DIKENALI SEBAGAI THAM LUANG
10 JULAI 2018
Dunia tertumpu pada Utara Thailand
sementara usaha mengeluarkan 12 kanak-kanak dan jurulatih bermula.
Pasukan antarabangsa berkumpul di Chiang Rai dan ribuan sukarelawan…
Pasukan Bola Sepak Wild Boars telah 18 hari terperangkap di bawah tanah.
Cepat!
Gua ini tak dapat ditembusi pada waktu malam…
Sementara penyelamat mencuba sesuatu yang mustahil.
Semuanya baik di sini!
Sumber kami mengesahkan
yang keadaan gua itu amat berbahaya.
Pasukan perubatan sudah bersiap sedia.
Saya takut.
Saya tak jamin kamu akan selamat.
Paras air makin naik.
Tapi kamu pasti mati kalau kamu tak keluar.
Kita perlu pergi, Titan.
Fikirkan rumah kamu.
17 HARI, 1 JAM SELEPAS MEREKA MEMASUKI GUA
LAPAN JAM SELEPAS MEREKA MEMASUKI GUA
AYAH MEMANGGIL
TITAN UMUR: 11 TAHUN
WILAYAH TACHILEIK MYANMAR
Titan, awak tidur nyenyak?
Saya selalu tidur nyenyak di sini.
Tiada sesiapa yang menengking-nengking.
JURULATIH EAK
- Awak dah kemas barang keperluan? - Sudah.
Ada kasut sukan, pelindung kaki dan basikal.
Saya dah sedia.
Lampu suluh ada? Untuk perjalanan ke Gua Pla.
Saya terlupa pula.
Nanti kita singgah di rumah awak sebelum kita ke padang.
Tak perlu. Saya boleh pinjam daripada kawan.
Saya cuma nak berseronok
tanpa mendengar ibu bapa saya bergaduh.
Tolonglah.
Okey.
Habiskannya.
Saya belum lapar.
Kalau tak makan, macam mana nak menang?
Janganlah marah.
Saya akan guna otak, bukan guna tenaga, macam Jay Chanathip.
Orang pandang rendah terhadapnya kerana dia kecil,
tapi dia lincah macam Messi.
Okey, Messi Jay. Kalau tak nak makan, bungkuslah.
Pemain terbijak pun perlukan tenaga untuk ke Gua Pla.
Jangan lupa salin pakaian.
Baik, tuan.
Dia mara ke depan. Tengoklah kehebatannya.
SEMPADAN THAI-MYANMAR
Ini Messi Jay atau Titan?
Dia asyik menggelecek.
Dia pandang tiang gol.
Sekarang dia akan menjaringkan mata!
Apa awak nak?
Titan!
Saya nak beli makanan.
Budak ini lagi.
Awak seberangi sempadan seorang diri.
Mungkin dia seludup dadah.
Mengarutlah.
Hei, budak.
Ibu bapa kamu tahukah ke mana kamu pergi setiap hari?
Saya boleh jaga diri sendiri.
Yakah?
Helo, encik.
Awak bukan rakyat Thailand? Saya perlu periksa dulu.
- Ekkaphon Chanthawong. - Ya.
Boleh awak eja?
- E-A… - Kenapa encik selalu tanya?
Encik pun tahu jurulatih saya ada pas sempadan.
Titan.
- Awak jurulatih bola sepak? - Dia…
Saya pembantu Jurulatih Nopparat Kanthawong.
- Apa nama pasukan awak? - Pasukan Wild Boars.
Tengoklah logo ini.
Perangai macam Babi Liar saja.
Encik teruk betullah.
Kamu baik sangatkah? Perangai kamu pun teruk.
Tak juga.
Jalanlah.
- Ikut kiri, Titan. - Okey.
JABATAN METEOROLOGI THAI, BANGKOK 849 KILOMETER DI SELATAN THAM LUANG
Ada sesuatu yang tak kena.
NOON KITWANICHSAKUL PELATIH JABATAN METEOROLOGI THAI
Kawan-kawan.
Satelit Himawari 8 tak berfungsi.
Pihak Jepun sedang membaikinya, tapi ia akan ambil masa 15 jam.
- Yakah? - Lima belas jam?
Bolehlah kita balik awal. Jom pergi minum bir.
Ribut petir akan melanda dari arah Myanmar.
- Tapi saya gagal lihat sebab… - Satelit rosak. Kami tahu.
Saya perlu beritahu Odd.
Hei.
Saya pasti dia cuma akan kata,
"Orang Thai tak peduli laporan cuaca
kerana mereka tahu cuaca sentiasa berubah."
Tidak. Dia akan kata,
"Saya cuma percaya hari hujan jika baju basah."
Diamlah!
Ini tanggungjawabnya.
Saya nak beritahu dia.
MAE SAI, CHIANG RAI UTARA THAILAND
Sayang, kau cuma hadiahkan bunga plastik
- Katakanlah bagaimana - Bagaimana
Keluar, Jane. Abang dah halau tadi!
- Mak! Abang Dom pukul saya. - Jane, tunggu!
Janganlah bising. Mak cik tak nak ayah kamu terganggu.
Kenapa kamu lama sangat di dalam bilik air?
Mak cik nak pergi buka kedai.
Hei, Mak Cik Noi.
Ayah tak kerja, jadi dia boleh tengok saya bermain.
Dia baru keluar hospital.
Doktor kata dia perlu berehat.
Kalau begitu, mak cik dan Pak Cik Toom datanglah.
Untuk kali ini saja.
Kalau kami tutup kedai untuk tonton perlawanan kamu…
Tolong bangun.
…mak cik dah tak mampu beli gel rambut kamu lagi.
Ia bukan murah.
Sudahlah. Mari.
Dom, cepatlah.
Ayuh.
Saya tak nak pergi.
Kawan-kawan saya di sini.
Kamu buatlah kawan baru di Chiang Mai.
Sepupu kamu boleh kenalkan.
Ia tak sama.
Lambat-laun, semuanya tentu jadi mudah.
Apabila Tee sertai pasukan bawah 17 tahun,
saya dan Biw nak jadi kapten.
Situasi Biw berbeza.
Keluarganya berduit.
Hidup kamu tentu lebih senang bersama Pak Cik Chai.
PHONG UMUR: 13 TAHUN
Malam ini, kita akan beritahu dia berita baik ini.
Saya tak nak pergi.
Sudahlah.
Semua lelaki yang tinggal di rumah ini tak bernasib baik.
Nenek tak mahu kamu ditimpa nasib yang serupa.
Balik sebelum pukul enam, okey?
BIW UMUR: 14 TAHUN
Phong, apa khabar?
Awak belum bangun, Biw?
Saya dah nak sampai.
Nak sampai konon. Bantal bukannya boleh halau hantu.
Mana ada hantu semalam.
- Jemput saya cepat! - Kenapa nak marah-marah?
Sebab awak selalu lambat. Jom, kita perlu pergi ke gereja.
ADUL UMUR: 14 TAHUN
Adul. Tunggu temponya.
Adul! Kamu lambat!
Pergilah ikut kawan-kawan kamu.
Terima kasih, pastor.
Kamu ke mana, Mark?
Abang Eak nak saya berlatih.
Kamu dah makan?
Saya tak lapar.
MARK UMUR: 12 TAHUN
Nah.
Duit untuk makan tengah hari dan makan malam.
- Baik, mak. - Kamu kurus.
Nanti orang fikir mak tak pandai jaga kamu.
Mak, saya tak kuruslah.
Kalau bukan mak, siapa lagilah yang nak risaukan kamu?
Hei, Mark. Ayuh!
Okey. Tunggu sekejap!
Cepatlah, Mark.
Mark, minum air.
- Ya, mak. - Ayuh.
- Hai, abang. - Hai.
- Mark. - Selamat tinggal, mak.
Jomlah pergi ke Gua Pla. Ia pasti seronok.
Jangan harap.
Awak tak pernah sertai pasukan ini.
Saya wakil pasukan ini.
Tapi setakat itu saja. Awak cuma main bola.
Jangan minum jus saya!
Boom-Nam! Itu jus durian saya!
Gelinya! Orang tak minumlah jus durian!
- Saya minum. - Jijiknya. Boleh awak suruh saya pegang?
- Saya tak nak pergi ke Gua Pla. - Penakut.
Kawan ayah saya terperangkap selama tiga jam di sana
dan sejak itu, dia berubah.
Matilah saya jika saya pergi. Saya tak nak hidup saya musnah.
Apa pula? Saya pun sama saja.
- Jomlah kita pergi ke gua itu. - Baiklah.
- Jangan mungkir janji. - Yalah!
Saya tak…
Dia yang buat!
Maaf, Tee!
Hati-hatilah. Ia hampir terkena Mali.
TEE UMUR: 16 TAHUN
Mali.
- Saya tak boleh tinggalkan mereka. - Awak selalu kata begitu.
Pemain-pemain muda takut hantu.
Sia-sia jadi kapten kalau saya tak takutkan mereka.
- Boleh? - Mereka datang.
Saya akan telefon malam ini.
- Selamat pagi, Abang Eak. - Hei, Tee.
Saya ingat kekasih awak berambut merah jambu.
- Mungkin itu kekasih lain. - Diam!
Takutkan dia cukup-cukup.
Mestilah.
Titan, awak teruklah!
Ayuh, kawan-kawan! Jom panaskan badan!
- Ayuh! Cepat! - Note, bangun!
Ayuh, Biw!
Hei, Biw! Tunggu!
Maaf, abang. Saya terlambat.
Gantikan masa latihan. Kita dah kesuntukan masa.
- Okey. - Mana Night?
- Dia… - Night?
Dia berdoa di kuil sempena hari jadinya.
Nanti dia sampailah.
Itu pun dia!
Selamat hari jadi
Selamat hari jadi, Phiraphat Somphiangchai
Kepada awak
Main sungguh-sungguh tahun depan.
- Terima kasih. - Yang lain, panaskan badan.
Jangan malas.
Abang Eak.
Ini sepupu saya, Nick dan Tle.
- Helo. - Helo.
- Kamu nak sertai pasukan kami? - Ya.
Saya kata mereka boleh pergi ke Gua Pla kalau mereka main dengan kita.
- Tengok, mereka dah siap sedia. - Okey.
Jangan beritahu Jurulatih Nop tentang gua itu.
Dia akan suka jika dia fikir kamu main sebab minat.
- Okey? - Ya.
- Pergi panaskan badan. - Terima kasih.
Pergi bersiap. Jangan malas-malas.
- Abang Eak hebat. Dia macam kawan. - Ya.
Pasukan Wild Boars!
Mari kita main!
Teruknya!
En. Odd, mungkin ada masalah di sebelah utara.
Noon, tolong ke tepi.
- Saya rasa… - Awak tak tonton bola sepak, ya?
Sebenarnya, saya atlet semasa di kolej.
Awak main bola tampar. Ini Piala Dunia.
- Itu laporan untuk Jabatan Pertanian? - Laporan itu belum siap.
- Kenapa tak siap? - Sebab hujan turun di Myanmar.
Apa masalahnya? Kalau salji, barulah saya risau.
Saya rasa ribut besar akan…
Musim tengkujuh lambat lagi.
Bukan begitu. Encik tak faham.
Saya faham. Noon, awak cuma pelatih.
Saya ahli meteorologi kanan yang bertugas.
Relakslah.
Kalau hujan turun sikit selepas kemarau ini,
bukankah itu petanda baik?
Apa?
Bos, masalahnya ia tak sikit.
Taburannya lebih 20 milimeter dalam masa sejam.
Tengoklah perubahan tekanan dari Lautan Hindi.
Ini Taunggyi dan ini laporan daripada sejam lepas.
Menurut kiraan saya, ia akan tiba di sini dalam kurang dua jam
dan dua jam kemudian, ia akan tiba di sini.
Ketika itu, kita dah terlambat.
Apa saya patut buat?
Keluarkan amaran untuk Wilayah Chiang Rai, Chiang Mai dan Mae Hong Son.
Berdasarkan ini saja? Lupakan saja.
Awak dah lupa kes sebelum ini?
Amaran saya tak jadi kenyataan, tapi enam juta orang dah panik.
Menteri mengamuk. Saya kena marah teruk.
Noon, siapkan saja laporan Jabatan Pertanian itu.
Siapkannya segera.
Supaya saya boleh balik.
Yalah, bos.
Hei, Noon. Tutup pintu!
UTARA THAILAND WILAYAH CHIANG RAI
Hei, budak.
Kenapa awak rebut bola kami? Kami sedang berlatih.
Abang Eak suruh kamu lawan kami
kerana lawan hebat macam saya akan membaiki permainan awak.
Faham?
- Hei, Mark. - Apa?
Boleh saya pinjam lampu suluh?
Titan, saya akan pinjamkan lampu suluh kalau awak pulangkan bola saya.
Saya ada lampu lebih.
Seronoknya!
Kenapa awak perlukannya?
Kami nak pergi ke Gua Pla selepas kami kalahkan kamu.
Malangnya untuk awak, ini kawasan kami.
Jadi, kami pasti menang.
Lagipun, Gua Pla sedang diselenggara.
Kami pergi minggu lepas.
- Yakah? - Ya.
Bagus. Bolehlah saya bawa Mali keluar.
Dia nak saya jumpa kawannya.
Tipulah. Awak percaya cakap Yut?
Menurut papan tanda, ia ditutup sampai tahun depan.
Kalau tak percaya, pergilah tengok sendiri.
Bodoh.
Titan. Hei.
Bagus.
Tingkatkan tenaga!
Bagus. Phong, hantar bola dengan kaki yang lemah.
Phong! Dengar tak cakap saya?
Saya dengar, tapi cara ini lebih mudah.
Phong!
Awak nak sertai pasukan ini?
Kenapa kamu degil?
Buat macam yang Jurulatih Eak suruh tadi.
Saya tahu awak ambil berat tentang mereka.
Mereka macam adik saya sendiri.
Masalahnya,
mereka tak perlukan abang.
Mereka ada satu sama lain.
Awak tak boleh jadi abang saja.
Awak perlu bentuk dan bimbing mereka
dan buat keputusan sukar yang orang lain takkan buat.
Awak ketua. Awak bukannya perlu sentiasa jadi kawan.
Selepas ayah awak meninggal, awak perlukan pengganti, bukan?
Sami di biara itu bagaikan tokoh bapa awak.
Awak boleh jadi sepertinya untuk budak-budak ini.
Faham?
Saya perlu pergi. Anak saya buat pertunjukan hari ini.
Tak perlu beria-ia.
Saya takkan kecewakan awak.
Masalahnya bukan saya.
NARONGSAK OSOTTANAKORN GABENOR, CHIANG RAI
Gabenor, dia dah menunggu di bar.
Baik.
Adakah saya dipaksa berpindah?
KIATTISAK RATPRASERTKUL PEGAWAI KANAN, KEMENTERIAN DALAM NEGERI
Kita dah lama kenal.
Jadi, biar saya berterus terang.
Mereka perlukan orang yang cekap dan jujur
untuk bantu mereka di Phayao.
Jadi, Chiang Rai dah tak perlukan saya?
Saya dah pindah dari Bangkok ke wilayah utara ini.
Kalau nak dibandingkan, Phayao taklah jauh sangat dari sini.
Malah, anak awak tak perlu pun tukar sekolah.
Mereka boleh balik pada hujung minggu. Kemudian, bawalah mereka keluar.
Mudah saja.
Tolonglah.
Jangan merumitkan keadaan.
Kementerian mahu awak makmurkan Phayao macam Chiang Rai.
Itu saja. Jangan fikir bukan-bukan.
RALAT - LUAR TALIAN
Kenapa? Dia dah suruh awak lupakan saja.
Kenapa awak degil?
Saya tak boleh abaikannya hanya supaya dia boleh cuti hujung minggu.
Orang mungkin dalam bahaya.
Tentu kita boleh kesan cuaca semasa.
Tapi bagaimana?
Apa yang orang buat sebelum ada satelit?
Rasanya mereka tak buat apa-apa.
- Mudah saja. - Jangan berguraulah.
Pergilah ke sana dan lihat sendiri.
Kita perlukan sekurang-kurangnya 12 jam untuk ke sempadan Myanmar.
- Anggaplah ia kembara jalan raya. - Jom kita pergi.
Saya perlu fikir dan tak boleh sertai kamu.
RALAT - LUAR TALIAN
Night!
Kamu tertinggal botol air.
- Terima kasih, mak. - Minumlah.
Kek apa yang kamu nak malam ini?
Mak pilihlah.
Kalau mak pilih,
kamu akan dapat kek SpongeBob lagi.
Sekali lagi?
Mak, saya bukan budak kecil.
Selepas bermain, saya nak bantu mak buat persiapan.
Bukankah kamu nak keluar dengan kawan-kawan?
Kami nak pergi ke Gua Pla.
Tapi ia ditutup.
Tak apa. Kamu masih boleh ikut kawan-kawan.
Hari ini hari jadi kamu. Pergilah.
Kamu semakin tua dan makin kurang jumpa mereka.
Betul cakap ayah kamu.
Pergilah dengan mereka. Tak apa. Mak boleh buat sendiri.
Berseronoklah, sayang.
Titan!
- Nak! - Mak di sini, Titan!
Titan!
Semua orang, berkumpul.
Cepat.
Mari sini, Titan.
Pasukan Merah, kamu akan mula.
- Nick dan Tle, kamu pemain ganti. - Baik.
Note, awak jaga gol.
Boon-Nam, pakai jersi biru. Awak pasukan Biru hari ini.
Tapi kenapa?
Setiap pasukan ada 13 pemain. Itu nasib malang berganda.
Kamu perlu kongsi tuah pasukan satu lagi.
Yut, jaga gol pasukan Biru.
Baik.
- Mari berkumpul. Tee. - Ayuh.
Satu, dua, tiga!
Wild Boars! Hei!
Mari kita main.
Titan.
Apa masalahnya?
Gua Pla ditutup.
- Kita masih seronok hari ini. - Tidak, tak seronok pun!
Gua Pla ditutup.
Tapi Gua Tham Luang masih dibuka.
Jom kita pergi!
- Jadi, bagaimana? - Bagus! Jom!
- Seronok, ya? - Seronok!
Dia banyak bermain. Dia patut belajar.
Awak terlalu tegas! Biarlah dia main dengan budak lain!
Dia dah ketinggalan. Dia tak boleh asyik ikut Eak.
Kenapa awak tak suka Eak?
Tai, awak selalu biar dia tidur di rumah Eak.
Ada bezanya.
Kita tak mungkin tahu dia ada perlawanan hari ini
kalau bukan kerana Eak.
Abang Eakkah yang beritahu mak?
Kita ibu bapanya, bukan Eak.
Dia lari ke rumah Eak kerana sikap ayahnya.
Kita sepatutnya jaga dia.
Dia perlukan tokoh bapa kerana awak bapa yang teruk.
Okey. Gua Tham Luang pun jadilah.
- Tee. - Ya.
- Awak ikut di belakang. - Baik!
- Ia jauh tak? - Tak jauh pun.
- Ayuh. - Jom.
Semasa turun bukit, jangan guna brek depan.
- Perlahanlah sikit. Tunggu. - Kita turun sekarang.
Tunggu!
Seronoknya!
Boon-Nam, awak nak ke mana?
Seronoknya!
Saya tak boleh ikut. Mak saya suruh saya balik.
Sejak bila awak dengar cakap ibu bapa awak?
Mak saya akan buat biskut kalau saya balik sekarang.
Selamat bergembira. Saya nak balik.
Awak dah tak boleh tukar fikir, Mix! Jom ikut saya.
- Hei. - Ayuh.
- Ya. - Mari.
Tunjukkan muka awak!
Tee, tunggu.
Relakslah.
- Mari kita pergi! - Ya.
Lihat kamera, Abang Eak.
Suasananya seronok.
Titan.
Pandang kamera.
- Kenapa dengan dia? - Tunggulah saya.
Senyum, Titan!
Tunggu kami.
WILAYAH TACHILEIK, MYANMAR 14 KILOMETER DI UTARA THAM LUANG
Tiga puluh milimeter? Betulkah?
Ya. Lambat lagi baru ia akan berhenti.
Saya akan telefon dalam masa setengah jam.
Terima kasih, pak cik.
Hei. Dengar sini.
Ada apa lagi?
Pak cik bekas kekasih rakan saya penduduk Tachileik.
Apa?
Ia terletak di sempadan Myanmar-Thailand.
Bagaimana awak tahu?
- Saya tahu baca peta. - Bukan itu yang dia maksudkan.
Katanya, hujan turun sebanyak 30 milimeter dalam sejam lepas.
Biar saya lihat.
Kalau corak ini berterusan…
Alamak.
Awak perlu pastikan ia betul.
Habislah kalau kita kena pecat.
Betul.
Kita perlu buat juga.
Hubungi sesiapa saja yang kamu kenal di sana.
Sekarang.
Telefon pak cik bekas kekasih awak dan dua pupu mak cik awak.
Saya bergurau saja.
SEJAM SEBELUMNYA
Ayuh! Kita dah nak sampai ke gua itu!
Cepatlah.
Ayuh.
- Hei, tunggulah. - Ayuh.
Kita masuk tak lama. Tapi saya akan bawa beg galas.
Tinggalkan barang yang kamu tak nak bawa.
- Ayuh. - Baik.
Saya dah kata saya tak boleh ikut.
Titan.
Kita masuk sejam saja.
Awak sempat balik untuk kelas tuisyen awak.
Abang tak minta maaf pun.
Abang tahu saya tak nak ibu bapa saya datang.
Kenapa abang jemput mereka datang?
Okey.
Saya tak jemput pun.
Mereka nak pastikan awak selamat.
Jadi, saya katalah awak di padang bola. Mereka yang nak datang.
Tapi abang tetap bersalah.
Abang pun kenal perangai mereka.
Sudahlah. Mari saya tunjuk sesuatu.
Kawan-kawan!
Mari sini.
Titan, ayuh.
Note, siapa Chao Mae Nang Non?
Dia roh puteri jahat yang mendiami gua.
- Alamak. - Kenapa dia jahat?
Entah.
Pada zaman dulu, seorang puteri bercinta dengan penjaga kuda.
Kemudian, dia hamil.
Ayahnya, sang raja, dapat tahu.
Dia mengamuk dan bunuh penjaga kuda itu.
Mereka lari, tapi terperangkap di pergunungan ini.
Penjaga kuda itu dibunuh di depan puteri itu.
Puteri itu pun masuk ke dalam gua.
Dia bunuh diri dengan mengelar lehernya menggunakan cucuk rambut.
Sedihnya.
Orang kata, kita masih boleh nampak bentuknya
pada pergunungan ini.
- Ia satu sumpahan. - Sumpahan?
Raja itu kenakan sumpahan penderitaan untuk mengingatkan kita
bahawa setiap keluarga harus sayang-menyayangi.
Kadangkala, kita boleh pilih keluarga kita sendiri.
Puteri itu pilih penjaga kuda dan bukan ayahnya.
Kesudahannya teruk bagi mereka,
tapi tak semestinya bagi kamu.
Kamu semua bertuah.
Kamu boleh buat pilihan tentang keluarga kamu.
Ibu bapa saya meninggal…
semasa saya sangat kecil.
Ia mengajar saya supaya berbaik-baik dengan ramai orang.
Saya harap kamu semua akan saling membantu seperti sebuah keluarga.
Saya akan sentiasa membantu kamu sebanyak mungkin.
Walaupun, kadangkala…
kamu mungkin tak faham tindakan saya.
Nah. Ini baru pintu masuk.
- Bahagian dalamnya lagi hebat. - Terima kasih.
Awas.
Hei, jalan elok-elok.
Mari kita pergi!
0 JAM
Ini makan malam awak.
PUSAT PEMERIKSAAN IMIGRESEN JAMBATAN PERSAHABATAN
SEMPADAN THAI-MYANMAR
11 KILOMETER DI UTARA THAM LUANG
HUTAN NEGARA KHUN NAM WILAYAH CHIANG RAI
PIM JONGKAIT RENJER HUTAN
Ini Stesen Renjer.
Selamat sejahtera. Saya dari Jabatan Meteorologi di Bangkok.
Awak ada nampak awan?
Saya penat sangat hari ini.
Saya kena buat kertas kerja. Kalau ini tak penting…
Boleh beritahu saya sama ada awak nampak awan?
Awan sentiasa ada di langit.
Maksud saya, awan hujan. Ada tak?
Sekejap.
Ribut itu sekuat mana?
Di Tachileik dan Pha Mee, taburannya 30 milimeter dalam sejam.
Tinggi betul silingnya.
Hebatnya.
Pha Mee cuma beberapa kilometer dari sini.
Ia menuju ke sini.
Semua staf di sini dah balik.
Boleh awak ukur taburan hujan?
Apa?
Musim tengkujuh mungkin bermula lebih awal.
Dengar sini. Ini bukan gurauan.
Awak perlu beri amaran supaya saya boleh tutup taman.
Kami sedang mengusahakan.
Saya perlukan bantuan awak.
Kalau hujan mula turun, bolehkah berikan ukurannya?
Saya akan minta bos saya keluarkan amaran.
Tiga puluh milimeter sejam akan membahayakan penduduk tempatan.
Awak perlu beri amaran.
Saya perlu tutup taman ini, terutamanya gua.
Kalau awak tunggu hujan turun,
ia dah terlambat.
Faham?
Ya.
HUTAN NEGARA KHUN NAM
En. Odd, tunggu!
Ada apa lagi? Belgium lawan Tunisia malam ini.
- Saya nak balik. - Kita kesuntukan masa.
30 milimeter hujan turun di Pha Mee dalam sejam pertama
dan awan hujan sangat tebal di Khun Nam.
Okey.
Pha Mee, Khun Nam, Chiang Rai.
Ribut bakal melanda.
Okey.
Chiang Rai, Chiang Mai, dan Mae Hong Son saja.
Pegawai wilayah kanan saja
yang berhak pilih untuk beri amaran atau tidak.
Faham?
Ada satu lagi perkara.
Tulis nama awak dalam laporan.
Awak akan bertanggungjawab, Noon.
Faham?
Lagi mudah untuk salahkan pelatih, bukan?
SEJAM SELEPAS MEREKA MEMASUKI GUA
RALAT - LUAR TALIAN
MAE SAI, WILAYAH CHIANG RAI 4 KILOMETER DARI THAM LUANG
AMARAN RIBUT KENCANG
Awak pun akan jerit kalau saya tarik kaki awak.
Tengok itu!
Dom!
Tunggulah saya!
Hantu datang.
Hantu tak wujud.
Saya tak nak balik.
- Mana ada hantu. - Dom!
Hebatnya.
Indahnya.
Ia cantik betul.
Cantiknya.
- Indahnya. - Boleh saya bawa balik?
- Gua ini hebat. - Indahnya.
Entahlah. Saya lagi suka langit sebenar.
Saya berlawaklah.
Abang Eak, sekarang pukul empat.
- Boleh kita tunggu lagi lima minit? - Cubaan yang bagus, Titan.
Jom kita baik. Tee, awak jalan dulu.
- Perlukah kita balik? - Tunggulah sekejap lagi.
Saya nak duduk tengah.
- Saya jaga belakang. - Berlagaknya.
- Ada siapa lagi? - Tuhan akan tunjukkan jalan.
- Semua orang dah di sini? - Ya.
Abang Eak.
Rasanya kita ada masalah.
Apa dia?
Jalan perlahan-lahan.
SELEPAS DUA JAM
Helo? Ada apa?
Tidak, Phong belum balik.
Biw sepatutnya jemput dia pagi tadi.
Kalau begitu,
saya akan telefon semula.
PINTU MASUK THAM LUANG
Saya minta maaf kerana awak perlu tunggu.
Night jarang balik selewat ini.
Tak apa. Dia tentu tak apa-apa.
Hei, Boon-Nam. Mana semua orang?
Masuk cepat. Kamu dah basah.
Kamu tak sertai pemain lain selepas bermain?
Tidak. Mak saya nak bakar biskut hari ini.
Sebab itu saya tak pergi ke Gua Tham Luang.
Apa? Boon-Nam. Siapa yang pergi ke Gua Tham Luang?
Abang Eak bawa pasukan kami ke sana selepas perlawanan.
Kenapa?
- Bila kali terakhir awak jumpa Night? - Bila?
- Semasa perlawanan pagi tadi. - Betul.
Telefon Night cepat.
- Sayang, telefonlah. - Buat sekarang.
Boon-Nam. Hubungi semua ahli pasukan.
Cakap jika dah berjaya. Saya nak telefon Eak.
Eak! Awak dengar tak?
Awak siapa?
Gua dah banjir.
Tiada jalan masuk atau keluar.
SELEPAS EMPAT JAM
Sayang.
Basikal Night ada di sini?
Helo.
Apa?
SELEPAS LIMA JAM
Helo.
Gabenor.
Beberapa kanak-kanak mungkin terperangkap di dalam Gua Tham Luang.
Berapa orang?
Ini saja pintu masuknya.
Awak pasti?
Titan!
- Night! - Biw!
Titan!
Tle!
Night, kamu di mana?
- Tle! - Titan!
- Tle, kamu di mana?
Mana anak saya? Saya nak jumpa dia.
Sabar!
Awak tak boleh masuk. Ia berbahaya.
Saya dah pergi.
Renjer dah cuba masuk.
Air banyak sangat dan kami tak dapat pergi jauh.
- Mana Eak? - Dia bersama budak-budak itu.
Tolong bertenang. Kami dah hubungi kerajaan.
Apa awak buat? Kenapa awak tak tutup gua?
Night perlu pulang untuk makan keknya.
Mereka takkan lemas, bukan?
Bagaimana mereka nak hidup di dalam sana?
Bagaimana nak bawa mereka pulang?
Terjemahan sari kata oleh Noorsalwati Nordin